lv en lv nl hbs_lat lv lv sl lv en nl hbs_lat lv lv lv de es lv lv en lv lv lv lv lv en lv lv lv lv lv lv en lv en lv en lv lv lv lv lv en lv en lv lv en lv lv lv lv lv lv lv lv lv lv lv lv lv lv lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
3 mīti par hemoroīdiem un kā sev palīdzēt? | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Hemoroīdi ir delikāta un intīma problēma, bet tieši kautrēšanās un vilcināšanās savlaicīgi lūgt ārstam padomu rada vislielāko risku tam, ka laika gaitā hemoroidālā saslimšana progresē un drīz vien prasa daudz nopietnāku ārstēšanu. Tāpēc noteikums numur viens ir – rīkojies!
Pasaules Veselības organizācijas dati liecina – katrs otrais no mums dzīves laikā ar šo problēmu sastopas.
Hemoroīdi ir vēnu mezglveida paplašinājumi anālās atveres apvidū un taisnajā zarnā, kas pilda svarīgu uzdevumu, neļaujot fēcēm patvaļīgi izkļūt no anālās atveres brīžos, kad klepojam vai šķaudām. “Problēma sākas tad, kad šie vēnu mezgliņi iekaist vai sāk paplašināties, radot niezi, sāpes, diskomfortu un asiņošanu. Ja hemoroīdi veidojas kā ārējie mezgli anālās atveres ārpusē, tos cilvēks noteikti pamanīs. Savukārt par iekšējo mezglu esamību taisnajā zarnā var pat nenojaust,” stāsta Apotheka sertificētā farmaceite Amanda Ozoliņa.
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Reizēm savlaicīgi uzsākt ārstēt hemoroīdus kavē kāds no trīs mītiem, kuriem daudzi ar pārliecību tic.
1. mīts: ja neasiņo, visticamāk tie nav hemoroīdi
Te būtu jāatceras, ka hemoroidālajai saslimšanai ir četras stadijas:
Pirmajā stadijā var būt asiņošana no taisnās zarnas pēc tualetes apmeklēšanas, bet paši hemoroīdi atrodas iekšpusē un uz āru neiznāk.
Otrajā stadijā pēc tualetes apmeklējuma hemoroīdi mēdz iznākt uz āru, bet paši arī ieiet atpakaļ anālajā atverē.
Trešā stadija ir tad, kad hemoroīdi izslīd no zarniņas, bet atpakaļ paši vairs netiek.
Ceturtajā stadijā hemoroīdi jau ir pilnībā izslīdējuši no zarnas un iekšā vairs nav dabūjami.
Pirmā un otrā ir agrīnas stadijas, kad hemoroīdus vēl var ārstēt ar konservatīvu terapiju – ziedēm, smērēm, medikamentiem. “Tomēr, pamanot jebkuras no hemoroidālai saslimšanai raksturīgām pazīmēm – asiņošanu, asiņainus izdalījumus no taisnās zarnas, vēdera izejas traucējumus, sataustāmus veidojumus anālās atveres rajonā, diskomfortu, sāpes, niezi, kas pastiprinās ilgstošas sēdēšanas vai sportošanas laikā, – vēlams konsultēties ar ārstu, jo cilvēks pats nekad nevar skaidri zināt, vai tas, kas minētās sūdzības rada, patiešām ir hemoroīdi.
Pastāv risks, ka šie minētie simptomi nemaz nenorāda uz paplašinātiem hemoroīdu mezgliem, bet var būt taisnās vai resnās zarnas vēža priekšvēstneši,” brīdina Amanda Ozoliņa.
2. mīts: jāsāk ēst veselīgāk, un problēma pāries
Viens no galvenajiem hemoroīdu cēloņiem patiešām ir neveselīgs, mazkustīgs dzīvesveids, uztura paradumi (asa, pikanta un trekna pārtika), aizraušanās ar alkoholu, smēķēšana. Tomēr – ne tikai! Hemoroidālo saslimšanu var sekmēt arī stress, pārgurums, smagumu celšana, hroniski aizcietējumi. Ar šo problēmu sastopas gan fiziski smaga darba darītāji, gan tie, kuri ikdienā veic sēdošu darbu (datorspeciālisti, grāmatveži, šoferi) vai kuriem ilgstoši jāstāv kājās (frizieri, farmaceiti, ķirurgi, pārdevēji, konditori).
Lielākā riska grupā ir arī cilvēki virs 50 gadu vecuma, sievietes grūtniecības laikā un postmenopauzes periodā, kad organismā samazinās estrogēna un progesterona līmenis. Arī vielmaiņas problēmas – liekais svars, augsts cukura līmenis asinīs un cukura diabēts rada lielāku hemoroīdu veidošanās risku.
Savukārt pretiekaisuma preparātu un prettrombotisko līdzekļu lietošana var izprovocēt hemoroīdu asiņošanu.
3. mīts: Hemoroīdi ārstējami tikai ķirurģiski
Ne vienmēr. Farmaceite Amanda Ozoliņa uzsver, ka vieglākos gadījumos pacientam tiek nozīmētas dažādas ziedes vai svecītes, ko vakarā var ievadīt taisnajā zarnā. Tikai savlaicīgi vēršoties pie ārsta, ir lielāka iespēja, ka hemoroīdi vieglāk pakļausies ārstēšanai: “Slimības sākumā bieži vien pietiek ar medikamentiem vai nelielām korekcijām uzturā un dzīvesveidā, piemēram, pietiekamu šķidruma un šķiedrvielu uzņemšanu, nodarbošanos ar fiziskām aktivitātēm. Tomēr, ja problēmu ilgstoši ignorē, hemoroīdi kļūst arvien nepatīkamāki, traucējošāki, sāpīgāki. Jo vēlāk vēršas pēc palīdzības, jo lielāka iespēja, ka tos būs jāārstē ķirurģiski.”
Paplašinātas vēnas, trombi un hemoroīdi grūtniecības laikā. Profilakses pasākumi vēnu saudzēšanai
Šķīvja saturs, smadzeņu treniņi, padarītā novērtēšana: paņēmieni, kas palīdzēs neatmest tikko uzsākto sportošanu
4 brīdinājuma pazīmes tam, ka tavas zarnas nav veselas
Kā sev palīdzēt, ja ir hemoroīdu paasinājums
Vairāk kusties! Pastaigājies, peldies, nodarbojies ar lēnu skriešanu.
Uzņem šķiedrvielas! Iekļauj uzturā dārzeņus, augļus, putraimus, klijas.
Aktivizē vielmaiņu! Sāc rītu ar glāzi silta ūdens, ko vēlams izdzert tukšā dūšā.
Padzeries! Uzņem pietiekamu šķidruma daudzumu ikdienā.
Par tīrību! Rūpīgi ievēro higiēnu pēc tualetes apmeklēšanas, gādā par tīrību anālās atveres zonā.
Medikamenti, kas var noderēt! Ja nepieciešams, var lietot vazoprotektīvos līdzekļus, kas sašaurina vēnu (hemoroīdu) sieniņas, palielina asinsvadu izturību un mazina to caurlaidību. Visvairāk pētītais vazoprotektors un venotoniskais līdzeklis (palielina vēnu tonusu) ir mikronizēta attīrīta flavonīdu frakcija (diosmīns + hesperidīns). Kā liecina pētījumi, diosmīna lietošana kombinācijā ar hesperidīnu pēc četrām ārstēšanas dienām aptur akūtu asiņošanu pat 92 % pacientu, mazinās arī tādi simptomi kā diskomforts anālās atveres zonā, sāpes, izdalījumi.
Nepieļauj aizcietējumus! Lietderīgi lietot arī laksatīvos līdzekļus, kas veicina vēdera izeju. Ieteicams arī ik pa laikam lietot probiotiķus:
vēdera pūšanās gadījumā labi palīdz bifidobaktērijas,
šķidrākas vēdera izejas gadījumā – Saccharomyces boulardii,
cietākas vēdera izejas gadījumā – labāk izvēlēties laktobaktērijas.
Hemoroīdi mēdz veidoties atkārtoti, ja problēmas rašanās cēlonis netiek novērsts un dzīvesveidā nekas netiek mainīts.
Vai ārsta nozīmētās asinsspiediena zāles jādzer arī tad, ja spiediens ir normas robežās?
5 sirds veselības rādītāji, kam jāpievērš uzmanība. Vai zini savējos?
Pēkšņi TUR ir bumbulītis. Cik tas ir nopietni un ko darīt?
Agri atklāts un ārstējams! Iedzīvotājus aicina izmantot iespēju veikt apmaksātus vēža skrīningus
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Mammamuntetiem.lv aicina: ejot uz vēlēšanām, ņem līdzi bērnu!
Kā nekļūdīties, izvēloties visatbilstošāko biroja galdu?
Vai izsvītrot visus kandidātus biļetenā ir laba doma? Kas jāzina, ejot vēlēt Saeimu
Padomi alerģijas simptomu mazināšanai: pareiza mazgāšanas līdzekļu izvēle
5 dekoratīvi košumkrūmi piemājas dārzam
Saeima konceptuāli atbalsta ieceri ievērojami pacelt minimālo algu jau no janvāra
Vai botas drīkst mazgāt veļasmašīnā? Atbild eksperti
Kas ir Miķeļdiena un ko par to vēsta ticējumi
Kad gaidāms pirmais sniegs? Laika vērotāja prognozes
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Kā noteikt atmiņas kvalitāti? PLUS "ātrā palīdzība" un vingrinājumi atmiņai
Vai sejas maskas šogad mūs pasargās no gripas?
Sieviete 31 gada vecumā ir visskaistākā
Saudzē dzirdi! 5 lietas, kas veicina dzirdes pasliktināšanos
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.